পথকুকুর নিয়ে প্রবল বিক্ষোভে রায় বদল সুপ্রিম কোর্টে

নয়াদিল্লি: ১১ আগস্ট পথকুকুরদের দিয়ে বিতর্কিত রায় দিয়েছিল সুপ্রিম কোর্ট (Supreme Court)। যে রায় নিয়ে দেশজুড়ে প্রবল আলোচনা ও সমালোচনার মুখে পড়েছিল দেশের সর্বোচ্চ আদালত। কাশ্মীর থেকে কন্যাকুমারী, কুকুরপ্রেমীদের বিক্ষোভে উত্তাল হয়ে ওঠে গোটা দেশ। নজর ছিল ২২ আগস্টের শুনানির দিকে। ২২ আগস্ট শীর্ষ আদালত ১১ আগস্টের রায় স্থগিত করেছে। বদল এসেছে নির্দেশগুলিতে (Supreme Court Tweaks Order)।

জানা গিয়েছে, ১১ আগস্টের নির্দেশগুলিতে বেশ কিছু বদল এনেছে সুপ্রিম কোর্ট। ইতিপূর্বে বলা হয়েছে, দিল্লি এনসিআর এলাকায় পথ কুকুররা আর রাস্তায় থাকতে পারবেন না। তাদের সরিয়ে শেল্টারে রাখার ব্যবস্থা হবে। তারপর হেকে দেশজুড়ে বিক্ষোভ দেখাতে শুরু করে কুকুরপ্রেমীরা। শুক্রবার আদালতের সেই রায়ে বদল আনল।

আরও পড়ুন: মহারাষ্ট্রের পালঘরে ভয়াবহ গ্যাস দুর্ঘটনা, মৃত ৪

Stray dogs in Delhi NCR matter | Supreme Court modifies August 11 order saying stray dogs will released back to the same area after sterilisation and immunisation, except those infected with rabies or exhibiting aggressive behaviour. pic.twitter.com/3s3o6ccQR1

— ANI (@ANI) August 22, 2025

এদিন সুপ্রিম কোর্ট পথকুকুরদের জীবাণুমুক্ত করার ও টিকা দেওয়ার বিষয়ে জোর দেয়। আদালত জানায়, পথকুকুরদের রাস্তা থেকে তুলে নিয়ে গিয়ে জীবাণুকরণ প্রতিষেধক এবং বন্ধ্যাত্বকরণ টিকা দেওয়ার পর, ফের নিজস্ব এলাকাতেই কুকুরদের ছেড়ে দেওয়া হবে। তবে যে কুকুর হালমা চালাতে পারে বা জলাতঙ্কের ধারক-বাহক তাদের ছাড়া যাবে না বলেও জানানো হয়েছে।

একই সঙ্গে সুপ্রিম কোর্টের রায়ে স্পষ্ট করে জানানো হয়েছে, প্রকাশ্য রাস্তায় আর পথকুকুরদের খাওয়ানো যাবে না। তাদের খাওয়ানোর জন্য আলাদা ব্যবস্থা করতে হবে।

১১ আগস্ট সুপ্রিম কোর্ট নির্দেশ দিয়েছিল যে দিল্লি-এনসিআরের সমস্ত পথ কুকুরকে বাধ্যতামূলকভাবে রাস্তাঘাট থেকে সরিয়ে আশ্রয়কেন্দ্রে রাখা হবে। এ কাজে বাধা দিলে কড়া আইনানুগ ব্যবস্থা নেওয়া হবে বলেও জানিয়েছে শীর্ষ আদালত। গত কয়েক মাসে দিল্লিতে পথ কুকুরের কামড়ের ঘটনা বেড়ে যাওয়া এবং রেবিসে একাধিক মানুষের মৃত্যু হওয়ায় আদালত এই সিদ্ধান্ত নিয়েছে।

এদিন বিচারপতি জে বি পারদেওয়ালা ও আর মহাদেবনের বেঞ্চে মামলাটির শুনানি হয়। বেঞ্চ স্পষ্ট জানায়, কেন্দ্র ছাড়া অন্য কোনও পক্ষের বক্তব্য শোনা হবে না। তাঁদের মন্তব্য, “এটি আমাদের স্বার্থে নয়, জনস্বার্থে করা হচ্ছে। এখানে আবেগের জায়গা নেই, দ্রুত পদক্ষেপ নিতে হবে।” আদালতের নির্দেশ, “সব জায়গা থেকে কুকুর তুলে নিয়ে আশ্রয়কেন্দ্রে রাখতে হবে। আপাতত নিয়ম-কানুনের তোয়াক্কা করবেন না।”